Com votar per correu en les eleccions municipals i autonòmiques?
19 de abril de 2023

El proper 28 de maig se celebren les eleccions municipals i autonòmiques a la Comunitat Valenciana. Del 4 d'abril al 18 de maig és obert el termini de sol·licitud del vot per correu.

Quan comença i quant dura la campanya electoral?

Tindrà una durada de quinze dies: començarà a les 00:00 hores del divendres 12 de maig i finalitzarà a les 24:00 hores del divendres 26 de maig.

Les corporacions municipals es dissolen el divendres 26 de maig.

El dissabte 27 de maig se celebrarà la jornada de reflexió.

A quina hora obren els col·legis electorals?

Les urnes obriran el diumenge 28 de maig des de les 09:00 fins a les 20:00

Quins són els terminis del vot per correu?

El vot per correu es pot sol·licitar des del 4 d'abril fins al 18 de maig.

Com votar per correu?

Hauràs de recollir l'imprès de sol·licitud a les oficines de Correus, on estarà disponible des del 4 d'abril.

També pots presentar via web la sol·licitud de vot per correu, sense necessitat d'acudir presencialment a una oficina de Correus. Per això hauràs d'autenticar-te amb el DNI electrònic o un certificat digital vàlid.

A l'imprès indicaràs l'adreça postal on vols que s'envie la documentació electoral (pot ser el teu domicili, el teu lloc de treball o un apartat postal)

L'Oficina del Cens Electoral t'enviarà a l'adreça indicada la documentació següent:

Una papereta de cadascuna de les formacions polítiques que es presentin a cadascun dels processos convocats

Un sobre de votació per a cada procés

El certificat d'inscripció al cens

Un sobre amb la informació de la teva mesa electoral

Un full explicatiu

Una vegada rebuda la documentació, escull la papereta de votació per a cada procés en què vages a votar i introdueix-la al sobre de votació corresponent (o no inclogues papereta si decideixes votar en blanc).

Introdueix el sobre o sobres de votació i el certificat d'inscripció al cens dins del sobre on està escrita la direcció de la seua mesa electoral.

No introduïu cap document acreditatiu de la vostra identitat dins del sobre de votació, perquè en aquest cas el vostre vot seria considerat nul per la mesa.

Porta aquest sobre a una oficina de Correus i envia'l per correu certificat en tot cas abans del tercer dia previ al de la celebració de les eleccions. L'enviament és gratuït. A l'oficina cal presentar el DNI en vigor original.

El dia de les eleccions, Correos enviarà tots els sobres que contenen els vots per correu a les meses electorals des de les 9 del matí i fins a les 8 de la vesprada.

Acabada la votació i abans de fer l'escrutini, la mesa introduirà els sobres de vot rebuts per correu a l'urna.

Puc canviar d'opinió i votar de manera presencial?

No. Si sol·licites votar per correu, i la teua sol·licitud és acceptada, no podràs votar de manera presencial a la tuva mesa electoral el dia de les eleccions.

Com sol·licite el vot per correu si estic temporalment o de vacances a l'estranger?

Si estàs temporalment o de vacances a l'estranger i desitges exercir el teu dret de sufragi has de:

Emplenar i presentar l'imprès personalment al consolat o ambaixada abans del 29 d'abril. Pots trobar-lo al consolat o ambaixada del país on et trobis, o descarregar-te'l a les webs indicades per fer-ho.

Per poder formular la sol·licitud hauràs d'estar inscrit al registre de matrícula consular del país on et trobis com a no resident.

Ambdós tràmits (sol·licitud i inscripció) es poden fer en el mateix acte.

Quins documents em remetran?

L'oficina del cens electoral us remetrà:

Un full informatiu

Paperetes i sobres de votació

Certificat d'inscripció al cens electoral

Un sobre dirigit a la mesa electoral que li correspongui

Imprès per a la devolució de les despeses d'enviament del vot per correu.

Al sobre dirigit a la mesa electoral cal introduir:

Els sobres de votació amb la vostra opció de vot

El certificat d'inscripció al cens

Si així ho desitges, l'imprès emplenat per a la devolució de les despeses d'enviament

Remet el sobre per correu certificat no més tard del 24 de maig

Perquè aquests vots siguin vàlids, és indispensable que consti clarament al sobre un mata-segells o una altra inscripció oficial d'una oficina de correus de l'estat corresponent, que certifiqui que s'ha remès dins del termini previst.

Correus conservarà fins al dia de la votació la correspondència adreçada a la Mesa i la traslladarà a les 9 del matí i fins a les 20 hores del mateix dia.

Altres situacions de vot per correu

El personal dels vaixells de l'Armada, marina mercant o flota pesquera d'alçada, abanderats a Espanya, que estigui embarcat, pot consultar el seu procediment de vot a la web del Ministeri de l'Interior INFOELECTORAL.

Al mateix lloc web podeu fer la vostra consulta les persones que es trobin en missions internacionals; el personal de la Guàrdia Civil que estigui en operacions excepcionals vinculades a la Seguretat Nacional i els interns dels centres penitenciaris.